open-index/open-wikipedia-markdown huggingface dataset:
Prozor

mini|Prozor u Belgiji
mini|Krovni prozori
**Prozor** je otvor na zgradi ili kući, obično na zidu, ali može biti i krovni. Namjena mu je da propusti svjetlost (služi da se prostorijama obezbijedi dovoljna količina prirodnog svjetla tokom dana) i da se vrši provjetravanje zatvorenog prostora kroz njega. Dio prozora prozirna je površina kroz koju svjetlost može proći.

Prozori mogu biti otvorivi, neotvorivi (fiksni) i slijepi. Ovi prvi sastoje se od okvira (rama) i krila, kod ovih drugih postoji samo okvir koji je zastakljen, a treći pojam označava prozore koji su zazidani, ali se vide na fasadi ili u unutrašnjosti zgrade. Prozor se, u savremenom građevinarstvu, zastakljuje staklom (jednoslojnim ili višeslojnim), kao i drugim (polu)providim materijalima (naprimjer, polikarbonatnom plastikom). U prošlosti su se prozori na kućama "zastakljivali" tankim kožama, jer je staklo bilo skupo i nedostupno. Staklo se koristilo samo na dvorcima ili crkvama (gdje je obično ugrađivano u vidu vitraja).

Prema broju krila, prozori se dijele na jednokrilne, dvokrilne, trokrilne itd. Krila mogu biti jednostruka, dupla i dvostruka (krilo na krilo). Savremeni prozori najčešće su s jednostrukim krilima, ali su krila i okviri profilirani tako da omoguće odlično zaptivanje, kako zahvaljujući svom obliku, tako i zahvaljujući zaptivkama od gume ili EPDM. Krila mogu biti obrtna ili klizna.

Materijal za izradu okvira i krila može biti drvo, plastika (obično PVC) ili metal (obično aluminij ili čelik), a da bi se zadovoljili savremeni zahtjevi građevinske fizike i arhitektonskog oblikovanja, prave se i od kompozitnih profila (naprimjer, kombinacije metala i drveta).

Uz osnovne dijelove prozora, za njihovu konstrukciju (kod otvorivih) neophodan je i okov, gdje spadaju šarke i mehanizam za zatvaranje. Prozori mogu imati i dodatne dijelove: vanjske i unutrašnje roletne, kapke (žaluzine), sjenila i sl.

## Vanjski linkovi 
* 

Kategorija:Arhitektura
Kategorija:Konstrukcija
Rasprostranjenost u prirodi

desno|thumb|180px|Relativna rasprostranjenost elemenata u prirodi

Pojam **rasprostranjenost u prirodi** (RA) odnosi se na udio izotopa nekog hemijskog elementa u prirodi (na Zemlji). Relativna atomska masa (kao vagani prosjek, izražen u jedinicama molskog udjela) ovih izotopa u atomskoj težini, navedenoj za dati element u periodnom sistemu. Rasprostranjenost izotopa varira od planete do planete, čak i od jednog do drugog mjesta na Zemlji, mada ostaje relativno ista tokom vremena (ili kratkoročno). Kao primjer, uranij ima tri prirodna izotopa: 238U, 235U i 234U. Redom, njihove RA zastupljenosti su: 99,2739 - 99,2752%; 0,7198 - 0,7202% i 0,0050 - 0,0059%. Tako naprimjer, ako bi se analiziralo 10 hiljada atoma uranija, očekivalo bi se pronaći 99.275 atoma izotopa 238U, oko 720 atoma 235U i vrlo malo (možda od 5 do 6) atoma 234U. Ovo je iz razloga što je izotop 238U daleko stabilniji od 235U i 234U, kao što to pokazuju i njihova vremena poluraspada: 4,468×109 godina za 238U u odnosu na 7,038×108 godina za 235U i 245.500 godina za 234U. Tačnije, pošto različitih izotopi uranija imaju različita vremena poluraspada, kada je Zemlja bila "mlađa", sastav izotopa uranija također je bio drugačiji, naprimjer, prije 1,7 milijardi godina RA uranija-235 bila je 3,1% a danas je 0,7%, pa je to osnovni razlog pojavi prirodnih nuklearnih fisijskih reaktora, što se ne može desiti u današnje vrijeme. Ipak, prirodna rasprostranjenost datog izotopa također je pod utjecajem vjerovatnoće njegovog nastanka putem nukleosinteze (kao što je to slučaj kod samarija; radioaktivni 147Sm i 148Sm su mnogo više rasprostranjeni od stabilnog 144Sm) kao i od proizvodnje datog izotopa kao proizvoda prirodnog radioaktivnog raspada drugih izotopa (u slučaju radiogeničkih izotopa olova).

Danas je iz studija Sunca i primitivnih meteorita poznato, da je Sunčev sistem početno bio skoro homogen u aspektu izotopskog sastava. Devijacije od (evoluirajućeg) galatičkog prosjeka, lokalno uzorkovanog približno u vrijeme kada je počela nuklearna fuzija u Suncu, može se općenito izračunati putem masenog frakcioniranja uz dodatak ograničenog broja nuklearnih raspada i transmutacijskih procesa. Također postoje dokazi za "ubrizgavanje" kratkoživućih (danas nepostojećih) izotopa iz bliske eksplozije supernove, koja je možda potakla kolaps Sunčeve maglice. Stoga su odstupanja od njihove prirodne rasprostranjenosti na Zemlji često mjerene u dijelovima na hiljadu (jedan promil) jer su manje od jednog postotka (%). Jedini izuzetak ovom leži u "predsolarnim zrncima" nađenim u primitivnim meteoritima. Oni su zaobišli homogeniziranje, te često nose nuklearni "potpis" specifičnih procesa nukleosinteze u kojim su njihovi elementi nastali. U ovim materijalima, odstupanja od "prirodne rasprostranjenosti" često se mjere u razmjeri od 100.

## Reference 
## Vanjski linkovi 
* *Berkeley Isotopes Project* Interaktivna tabela
* Scientific Instrument Services List
* alati za izračunavanje distribucije izotopa niske i visoke preciznosti 

Kategorija:Hemijske osobine
Kategorija:Izotopi
Henri Fayol

mini|desno|Henri Fayol
**Henri Fayol** (Istanbul 29. juli 1841 — Pariz 19. novembar 1925.) bio je francuski rudarski inženjer koji se smatra tvorcem klasične organizacione teorije. On teoriju organizacije i upravljanja definira kao kolekciju principa, pravila, metoda i procedura koji su nastali i provjereni kroz opće iskustvo. Fajol je među prvima razradio funkcionalni princip organiziranja i istakao menadžment kao jednu od značajnih aktivnosti u preduzeću.

Svoju teoriju je zasnovao na ogromnom iskustvu stečenom u jednom preduzeću, za koje je radio čitav život.

Fayol je menadžment (upravljanje) opisao kao predviđanje, planiranje (zamišljanje), naređivanje, priređivanje, nadgledanje u toku dostizanja ciljeva preduzeća. U tom smislu, on je utvrdio šest ključnih preduzetničkih aktivnosti:

* tehničke (proizvodnja),
* komercijalne (kupoprodaja),
* finansijske (kapital),
* obezbjeđenje (čuvanje imovine),
* računovodstvene, i
* menadžerske.

Postavio je i 14 općih načela upravljanja.
# Radne divizije - odnosi se na specijalizaciju i podjelu rada
# Autoritet - obuhvata moć da se daju naređenja i da se utiče na druge
# Disciplina - podrazumijeva disciplinu unutar organizacije i njenih članova
# Jedinstvo komandovanja - zaposleni mogu dobijati naređenja samo od jednog pretpostavljenog
# Jedinstvo usmjerenosti - zajednička grupa aktivnosti u okviru jednog plana ima isti cilj
# Podređenost pojedinačnih interesa općim interesima - eliminiranje sebičnosti, arogancije, ličnih ambicija
# Nagrađivanje prema radu - davanje ne samo plata, već i bonusa i različitih benificija
# Centralizacija ili decentralizacija - pitanje proporcije u dijeljenju autoriteta
# Hijerarhija autoriteta - rangiranje autoriteta od najviših u organizaciji do najnižih
# Poredak - Red - obezbjeđuje da se stvari nalaze na svom mjestu
# Pravičnost - fer i pošten odnos između zaposlenih u organizaciji
# Stabilnost položaja zaposlenih - planiranje kadrova
# Inicijativa - podsticanje pojedinaca da daju pun doprinos organizaciji
# Duh zajedništva - obezbjeđivanje harmonije unutar organizacije

## Vanjski linkovi 
* http://www.worldcat.org/oclc/300929151
* http://www.worldcat.org/oclc/450783076
* http://www.economist.com/node/13095213
* https://web.archive.org/web/20120418193202/http://www.vectorstudy.com/management_gurus/henri_fayol.htm
* http://www.mindtools.com/pages/article/henri-fayol.htm

Kategorija:Rođeni 1834.
Kategorija:Umrli 1925.
Azawad

mini|Karta Azawada, odnosno područja koje prisvaja MNLA.|lijevo|255x255piksel

**Azawad** (, Neo-Tifinagh: ⴰⵣⴰⵓⴷ), ponekad **Azavad** ili  **Azaouad**,  je bivša nepriznata samoproglašena *de facto* suverena država na sjeverozapadu Afrike. Pod svojom kontrolom u aprilu 2012. godine su držali Timbuktou, Kidal, Gao i dijelove regiona Mopti, koji su međunarodno priznati kao dio Republike Mali. Teritorija Azavada se graniči sa Malijem i Burkinom Faso na jugu, Mauritanijom na zapadu i sjeverozapadu, Alžirom na sjeveru i Nigerom na istoku i jugoistoku. Obuhvaća dio Sahare i Sahelske zone.

Treći rat za nezavisnost Azavada u periodu od 1960 do 2012. godine je počeo nakon rata u Libiji, kada je oboren Muammar el-Gaddafi, koji je bio garant mira sklopljenog 2009. godine. Formalni početak ovog rata za nezavinost se dogodio 17. januara 2012, a već 6. aprila 2012. godine proglašena je nezavisnost od strane Nacionalnog pokreta za oslobođenje Azawada, čije snage kontrolišu najveći dio područja. Nacionalni pokret je na svojoj internet stranici objavio tekst o "nepovratnoj" nezavisnosti od Malija. Samoproglašena država nikada nije dobila međunarodno priznanje nijednog međunarodnog subjekta.

Stanovništvo čine Tuarezi, Muri, Songhaj i drugi, a najzastupljenija religija je Islam. Najveći grad ove teritorije je Gao koji je ujedno proglašen i za glavni grad..

## Reference 
## Literatura
*.
*
*. Also available from Gallica.
*.
*. First published in 1999 as .
*.
*. Link requires subscription to Jstor.
*
*.

## Vanjski linkovi 
* web stranica MNLA 

Kategorija:Tuarezi
Kategorija:Mali
*
Kategorija:Države i teritorije osnovane 2012.
Kategorija:Nepriznate države
Kategorija:Države i teritorije ukinute 2012.
Kategorija:Predložene države i teritorije
Spisak aerodroma u Poljskoj

Ovaj članak je spisak aerodroma za putnički promet u Poljskoj, sortiranih po lokaciji.

mini|500px|lijevo

*
Poljska
Amadou Toumani Touré

**Amadou Toumani Touré** (4. novembar 1948 – 9. novembar 2020.) bio je malijski političar, koji je bio predsjednik države od 2002. godine. Bio je u bjekstvu, nakon vojnog udara u martu 2012. godine. Prvobitno je bio premijer od 1991. do 1992 godine. Deset godina kasnije nakon državnog udara u kome je njegov prethodnik Alfa Oumaru Konare predao vlast narodu, kandidovao se za predsjednika i pobijedio na izborima. Drugi mandat osvojio je 2007. godine.

## Također pogledajte 
* Alfa Oumaru Konare
* Mali

## Vanjski linkovi
* Vojni udar u Maliju 
* AP - vojska kontroliše Mali

Kategorija:Rođeni 1948.
Kategorija:Umrli 2020.
Kategorija:Malijski premijeri
Kategorija:Malijski predsjednici
Kategorija:Malijski političari
Opći izbori u SR Bosni i Hercegovini 1990 - Predsjedništvo

**Predsjednički izbori u SR Bosni i Hercegovini 1990.** održani su 18. novembra 1990, raspisani su na osnovu Odluke predsjednika Skupštine Socijalističke Republike Bosne i Hercegovine. Osim izbora za članove Predsjedništva Socijalističke Republike Bosne i Hercegovine, održani su i izbori za Skupštinu Socijalističke Republike Bosne i Hercegovine.

## Izbori
Pri registraciji birača primijenjena je pasivna registracija na nivou općine, na osnovu podataka koje su građani prijavljivali prilikom prijave stalnog mjesta boravka. Ukupan broj građana upisanih u opće biračke spiskove bio je 3.033.921, od čega 100.432 na privremenom radu u inozemstvu. Da bi bili legitimni, bilo je potrebno da na izbore izađe više od 50% birača upisanih u opće biračke spiskove. Za izbor članova Predsjedništva Socijalističke Republike Bosne i Hercegovine bile su formirane četiri kandidatske liste (štampane kao dijelovi ogromnog glasačkog lista), i to na kojima su bili: kandidati Muslimani, Srbi, Hrvati i ostali koji se nisu nacionalno izjasnili ili su pripadali drugim narodima. Za članove Predsjedništva Socijalističke republike Bosne i Hercegovine izabrana su dva kandidata, koji su dobili relativnu većinu iz svakog naroda. Na izborima za članove Predsjedništva, birana su dva kandidata sa tri liste, te jedan sa četvrte liste. Liste su bile zasnovane po nacionalnom ključu, te je svaki konstitutivni narod (Muslimani, Hrvati i Srbi) u SR Bosni i Hercegovini imao svoje prestavnike, a četvrta lista tzv. *Ostali* (Jugoslaveni itd.) je bila sa kandidatima, koji nisu pripadali tim trima narodima. Glasati se moglo za kandidata sa svake od četiri liste. Tako da je svaki birač praktički imao četiri glasa.

## Rezultati
Članovi Predsjedništva postali su Fikret Abdić, Alija Izetbegović, Ejup Ganić, Biljana Plavšić, Nikola Koljević, Stjepan Kljuić i Franjo Boras. Internom odlukom u SDA, utvrđeno je da će Predsjednik Predsjedništva SR Bosne i Hercegovine postati Alija Izetbegović, a ne Fikret Abdić, koji je na izborima osvojio najveći broj glasova.

### Muslimanski članovi 
### Srpski članovi 
### Hrvatski članovi 
### Član iz reda *Ostalih* 
## Reference
## Vanjski linkovi
-Predsjedništvo BiH
1990
Kategorija:1990. u Bosni i Hercegovini
Kategorija:1990. u Jugoslaviji
Kategorija:Izbori u 1990.
Kategorija:Izbori u Jugoslaviji 1990.
Kategorija:Izbori u Bosni i Hercegovini 1990.
Kategorija:Izbori u Evropi 1990.
Opći izbori u SR Bosni i Hercegovini 1990 - Skupština

**Parlamentarni izbori u SR Bosni i Hercegovini 1990.** održani su 18. novembra 1990. godine, raspisani su na osnovu Odluke predsjednika Skupštine Socijalističke republike Bosne i Hercegovine. Osim izbora za članove Skupštine Socijalističke republike Bosne i Hercegovine, održani su i izbori za članove Predsjedništva Socijalističke republike Bosne i Hercegovine.

## Izbori
Pri registraciji birača primijenjena je pasivna registracija na nivou općine, na osnovu podataka koje su građani prijavljivali prilikom prijave stalnog mjesta boravka. Ukupan broj građana upisanih u opće biračke spiskove bio je 3.033.921, od čega 100.432 na privremenom radu u inozemstvu. Da bi bili legitimni, bilo je potrebno da na izbore izađe više od 50% birača upisanih u opće biračke spiskove.

Izbor 240 poslanika u dva doma Skupštine Socijalističke Republike Bosne i Hercegovine morao je odražavati zastupljenost konstitutivnih naroda u Bosni i Hercegovini prema popisu iz 1981. godine, uz dozvoljeno odstupanje +/-15%. Na izbore je od 43 registrirane stranke izašlo, samostalno ili u koalicijama, njih 15. Uvjerljivom većinom pobijedile su SDA, SDS i HDZ sa 84% poslaničkih mandata u republičkom parlamentu, 75,5% odborničkih mandata u općinskim skupštinama, te 60,83% odborničkih mandata u Skupštini grada Sarajeva.

## Rezultati
Za predsjednika Skupštine Socijalističke Republike Bosne i Hercegovine izabran je Momčilo Krajišnik, a za predsjednika Vlade Jure Pelivan.

### Vijeće građana
### Vijeće općina
## Reference
## Vanjski linkovi
Kategorija:1990. u Bosni i Hercegovini
Kategorija:1990. u Jugoslaviji
-Parlament SR BiH
1990
Kategorija:Izbori u 1990.
Kategorija:Izbori u Jugoslaviji 1990.
Kategorija:Izbori u Bosni i Hercegovini 1990.
Kategorija:Izbori u Evropi 1990.
Osnovna škola "Kulin ban" Visoko

mini|desno|Osnovna škola "Kulin ban" u Visokom

Zgrada **Osnovne škole "Kulin ban"** izgrađena je početkom 20. vijeka i nalazi se u Visokom. U toku školske godine školu pohađa oko 700 učenika podijeljenih u 31 odijeljenje.

## Historija
Gradnja Narodne osnovne škole na Kraljevcu, u narodu poznate kao Velike škole, započela je 1909. sredstvima Odjela za visokogradnju Zemaljske vlade za Bosnu i Hercegovinu u sklopu Austro-Ugarske monarhije. To je bila tada najmodernija zgrada osnovne škole u BiH, koja je počela sa radom školske 1910/1911. godine. Prva dogradnja bila je 1961. godine. tada je škola dobila još 8 učionica, kuhinju i centralno grijanje. Školske  1975/76. godine uz školu je izgrađena sala za tjelesni odgoj i rukometno igralište u krugu škole.
Nakon II svjetskog rata Škola nosi naziv OŠ „Ognjen Prica” po narodnom heroju sve do 20.01.1993. godine kada je Odlukom Općinskog vijeća promijenila ime u OŠ „Kulin Ban“. Tokom rata 1992-1995. godine škola je teško oštećena topovskom artiljerijom. Uz pomoć Austrijske vlade obnovljena je 1996. godine, kao i 2007/08. kada je izvršena rekonstrukcija krova i grijanja.

## Bibliografija
*Arhiv Osnovne škole "Kulin ban" Visoko

## Reference 
Kategorija:Obrazovanje u Visokom
Kategorija:Osnovne škole u Bosni i Hercegovini
Spisak država po proizvodnji cinka

Ovaj članak je **spisak država po proizvodnji cinka** u 2009. godini većinom baziran na podacima sa stranice USGS  od aprila 2011. godine.

mini|desno|230px|Proizvodnja cinka u 2009.

## Reference 
Cink
Lee Remick

**Lee Ann Remick** bila je američka glumica poznata po filmovima kao što su *Anatomija jednog ubistva* (1959), *Days of Wine and Roses* (1962) i *The Omen* (1976).

## Izabrana filmografija 
* *A Face in the Crowd* (1957)
* *The Long, Hot Summer* (1958)
* *These Thousand Hills* (1959)
* *Anatomy of a Murder* (1959)
* *Wild River* (1960)
* *Sanctuary * (1961) 
* *Experiment in Terror* (1962)
* *Days of Wine and Roses* (1962) (nominirana za Oscar)
* *The Running Man* (1963)
* *The Wheeler Dealers* (1963)
* *The Hallelujah Trail* (1965)
* *Baby the Rain Must Fall* (1965)
* *No Way to Treat a Lady* (1967)
* *The Detective* (1968)
* *Hard Contract* (1969)
* *Loot* (1970)
* *Sometimes a Great Notion* (1971)
* *A Delicate Balance* (1973) — Julia 
* *The Omen* (1976)
* *The Medusa Touch* (1978)
* *Telefon* (1977) — Barbara 
* *The Europeans* (1979)
* *The Competition* (1980)
* *Tribute* (1980)
* *The Mistrals Daugher* (1984)
* *Of Pure Blood* (1986)
* *Passport to Terror* (1989)

## Reference 
## Vanjski linkovi 
*
*

Kategorija:Američke glumice
Kategorija:Američke televizijske glumice
Kategorija:Dobitnice Zlatnog globusa za najbolju glumicu u dramskoj seriji
Kategorija:Rođeni 1935.
Kategorija:Umrli 1991.
Mars Reconnaissance Orbiter

**Mars Reconnaissance Orbiter** je letjelica namijenjena za istraživanje Marsa. Ulaskom u orbitu oko Marsa u martu 2006., letjelica je postala njegov 4. vještački satelit. MRO je istražila područja za slijetanje rovera i letjelica na Mars: Phoenix i Mars Science Laboratory

## Putovanje 
Lansirana 12. augusta 2005. godine raketom Atlas V-401.

## Literatura 
*  
*  
*  
*  

## Vanjski linkovi 
* http://marsprogram.jpl.nasa.gov/mro/
* https://web.archive.org/web/20090422152759/http://www.mrotoday.com/mro_today_body.htm

Kategorija:Istraživanje Marsa
Kategorija:NASA
Kategorija:Planetarni orbiteri
Kategorija:Svemirske letjelice NASA-e
Phobos-Grunt

**Fobos-Grunt** (Phobos-Grunt) je bio ruski pokušaj istraživanja Marsa i njegovog satelita Fobosa. Cilj misije je bio sletjeti na Fobos, prikupiti uzorke tla i vratiti ih na Zemlju. Fobos-Grunt je sa sobom nosio i kineski orbiter Yinghou-1 i eksperiment LIFE.

Sonda je uspješno lansirana 9. novembra 2011. iz Bajkonura u nisku orbitu, ali nije naknadno upalila raketne motore, koji su je trebali poslati u stazu prema Marsu. Osim problema sa pogonom, sonda nije odgovarala na signale sa Zemlje. Nakon 2 mjeseca neuspješnih pokušaja stupanja u kontakt, Fobos-Grunt je na kraju izgubio visinu zbog otpora zraka u višim slojevima atmosfere, i 15. januara pao u Tihi okean zapadno od Čilea.

## Reference 
## Također pogledajte 
* Phobos 2

## Vanjski linkovi 
* http://nssdc.gsfc.nasa.gov/nmc/spacecraftDisplay.do?id=2011-065A
* http://phobos.cosmos.ru/index.php?id=285&L=2 

Kategorija:Istraživanje Marsa
Kategorija:NASA
Kategorija:Planetarni orbiteri
GALEX

**Galex** je teleskop smješten u Zemljinoj orbiti. On istražuje galaksije u ultraljubičastom području sve do 10 milijardi godina u prošlost. Istraživanja će pomoći naučnicima da shvate evoluciju i nastanak galaksija. Tokom 29 mjeseci GALEX će napraviti mapu galaksija u cijelom svemiru koji će pomoći u razumijevanju kako su galaktike formirane.

Svrha proučavanja je da se sazna gdje su zvijezde i hemijski elementi koji sačinjavaju našu galaksiju nastali.

GALEX je u Zemljinoj orbiti zbog toga što se ultraljubičasto zračenje ne može posmatrati sa Zemlje zato što atmosfera upija većinu zračenja. Oko Zemlje kruži pod nagibom od 29 stepeni u odnosu na ekvator.

## Misija 
mini|GALEX
GALEX ima dva primarna cilja istraživanja: historiju formiranja zvijezda i kalibracija savremenog svemira

**Historija formiranja zvijezda** (*Star formation history*) – GALEX će istraživati kako su zvijezde i galaksije prošle evoluciju od ranog svemira do onog sadašnjeg.  Naučnici se nadaju da će dobiti odgovore na pitanja: Gdje su zvijezde i elementi danas zapravo (ne vidimo ih gdje su zapravo jer svjetlosti treba određeno vrijeme da stigne do nas) i koji faktori su uzrokovali formiranje zvijezda u galaksije? GALEX će osim traženja uzroka evolucije istraživati i svemir sve do 80% puta natrag prema Velikom Prasku.

**Kalibracija savremenog svemira** (*Recent-Universe Calibration*) – napraviti će prva velika istraživanja galaktika u ultraljubičastom spektru. U traženju "originala" galaktika veliki teleskopi kao što je Hubble će istraživati udaljene galaktike u ranom svemiru u UV dijelu spektra.

Tokom svoje 29 mjesečne misije GALEX će istražiti 10 miliona galaksija.

## Letjelica 
Sa osjetljivim ultraljubičastim senzorima, velikom vidnom polju i njegovoj poziciji iznad atmosfere koja upija ultraljubičasto zračenje, GALEX je najbolji teleskop koji radi u UV području. GALEX može detektirati UV objekte koji su milion puta slabijeg sjaja nego objekti koji se mogu vidjeti u vidljivoj svjetlosti. GALEX također može vidjeti milijarde godina u prošlost u svemir. 
GALEX je relativno mali satelit. Njegovo primarno ogledalo ima samo 50&nbsp;cm u promjeru.

## Teleskop 
mini|GALEX
GALEX ima teleskop čiji je dizajn sličan onom u Hubbleu, ali sakuplja samo 1/20 svjetla nego što to može skupiti Hubble.

GALEXov teleskop je opremljen s dva zakrivljena ogledala – primarno (M1) i sekundarno (M2). M1 u promjeru ima 50&nbsp;cm, a M2 22&nbsp;cm u promjeru.

Svijetlo koje dolazi u teleskop se odbija od primarnog ogledala, pa od sekundarnog pa onda ulazi u rupu u sredini primarnog. Poklopac štiti leću od prašine tokom lansiranja kao što to čini poklopac na kameri. Da bi teleskop i detektori UV zračenja normalno radili trebaju se održavati na temperaturi između 0-27 stepeni Celzija. Tu zadaću vrše grijači, radijatori i termostati.

## Orbita 
GALEX je postavljen u orbitu na visini od 690&nbsp;km. Putuje brzinom od 7,5&nbsp;km/sec. Na dan 16 puta prođe oko Zemlje.

## Vanjski linkovi 
* http://www.galex.caltech.edu/index.html
* http://www.galex.fr/
* http://www.orbital.com/SatellitesSpace/LEO/GALEX/

Kategorija:Svemirski teleskopi
Kategorija:NASA
Nedim Filipović

**Nedim Filipović** (7. februar 1915, Glamoč, Austro-Ugarska – 21. april 1984, Sarajevo, SFRJ) bio je jugoslavenski i bosanskohercegovački naučnik , intelektualac, orijentalista, filolog, turkolog, historičar-osmanista, redovni profesor na Filozofskom fakultetu u Sarajevu. Dobitnik najvećih društvenih priznanja. Redovni član Akademije nauka i umjetnosti Bosne i Hercegovine (ANUBiH).

## Biografija 
Član Centra za balkanološka ispitivanja ANUBiH. Urednik posebnih izdanja Odjeljenja društvenih nauka ANUBiH. Potpredsjednik ANUBiH. Studirao orijentalne jezike i nacionalnu historiju sa jugoslavenskom književnošću i staroslavenskim jezikom na Filološkom fakultetu Univerziteta u Beogradu i na Filozofskom fakultetu u Istanbulu. Diplomirao na Filozofskom fakultetu u Beogradu 1939.  Univerzitetsku karijeru, na Sarajevskom univerzitetu,  započeo je 1950. u zvanju docenta na predmetima turski jezik i turska književnost, 1964. je biran za vanrednog profesora, 1969. je biran za redovnog profesora na istim predmetima, te na predmetu orijentalno-islamska civilizacija. Povremeno je držao nastavu i na predmetima osmanski jezik i osmanska diplomatika i paleografija. Za dopisnog člana ANUBiH izabran je 1969, a za redovnog člana 1973. Njegov naučno-istraživački rad se kretao u širokoj lepezi različitih disciplina u oblasti klasične orijentalne filologije i historije, a posebno unutar osmanistike, turkologije I historijske nauke. Jedan od osnivača Odsjeka za orijentalnu filologiju Filozofskog fakulteta u Sarajevu, Orijentalnog instituta u Sarajevu te pokretač savremenih orijentalističkih studija u  Bosni i Hercegovini. Ekspert za proces islamizacije u BiH i odnosa unutar BiH za vrijeme Osmanskog Carstva. Pisac je brojnih knjiga i naučnih radova. Njegovo kapitalno djelo je "*Princ Musa i šejh Bedredin*" (1971). Važi za največeg stručnjaka za osmanski period sa ovih prostora. Sahranjen je u Sarajevu na groblju "Bare". Ulica u Sarajevu nosi njegovo ime.

## Reference 
Kategorija:Rođeni 1915.
Kategorija:Umrli 1984.
Kategorija:Biografije, Glamoč
Kategorija:Jugoslavenski historičari
Kategorija:Članovi ANUBiH
Kategorija:Odsjek za orijentalnu filologiju Filozofskog fakulteta u Sarajevu
Kategorija:Bosanskohercegovački historičari
Kategorija:Bosanskohercegovački filolozi
Tunel

[mini|250 px|desno|[Metro-tunel]]
[mini|250 px|desno|Tunel-kanal u [Velika Britanija|Velikoj Britaniji]]

**Tunel** (noviji) ili **prokop** (stariji oblik) je podzemni (a rijetko i podvodni) prolazni put. 
Tačnije određenja bilo bi:
* Tunel je svaki podzemni prolaz, čija je dužina bar dva puta veća od širine i koji je otvoren sa obje strane (ulazne i izlazne). 
* U građevinarstvu postoji jedno mnogo strožije određenje, po kojem tunel mora biti najmanje dug 0,16&nbsp;km ili 0,1 milju, dok je sve kraće od toga samo podzemni prolaz ispod nečega (npr. prolaz ispod mosta). Ovim bi mnoge strukture koje smatramo tunelima izgubile svoj status.

Tunel može biti namijenjen:
* za vozila (automobili, kamioni, vozovi). Naročito važni metro-tuneli;
* za pješake i bicikliste;
* za dopremanje vode;
* posebne i retke namene (tunel-kanal, npr. za prolaz životinja na drugu stranu autoputa)

## Gradnja tunela 
[mini|250 px|desno|Izgradnja [Metro-tunela Pariskog metroa]]
Gradnja tunela se vrši iz nekoliko koraka:
* **geotehničko ispitivanje** - obično se sastoji od niza studija o kvalitetu zemljišta (analize stijena, debljina slojeva), na osnovu kojih se određuju osobine budućeg tunela, kao i način gradnje. U nekim slučajevima, potrebno je izgraditi i tzv. "pilot-tunele", kao prethodnicu glavnih.
* **Izgradnja tunela** može se vršiti putem nekoliko načina:
** metoda isjecanja i natkrivanja - raskopavase teren do donje kote tunela, izgrađuje se konstrukcija tunela (beton, čelik), a zatim se tunel natkriva novim zemljištem;
** metoda odozgo-nagore - izgradnja putem kopanja prokopa, dodatno ojačanog potpornim gredama i stupcima.

## Također pogledajte 
* Mostovi
* Najduži tuneli na svijetu
## Reference 
## Vanjski linkovi 
* https://web.archive.org/web/20120424004355/http://transglobalhighway.com/
* https://web.archive.org/web/20090403175743/http://home.no.net/lotsberg/index.html najduži tuneli
* http://www.tunnelsonline.info/
* http://www.pipejacking.org/
* http://www.ita-aites.org/

*
Kategorija:Građevinarstvo
Gao

[mini|260px|Gao, [Askijin grob.]]

[mini|260px| Bozo ribar na [rijeka Niger|rijeci Niger u Gaou.]]

**Gao** je grad u bivšoj samoproglašenoj državi Azawad, koja je bila proglasila nezavisnost od države Mali. Sjedište je regije Gao na rijeci Niger. Ima 57.978 stanovnika po podacima iz 2005. Također je i sjedište obližnjeg cerclea (okruga) Gao.

## Historija 
Gao je kroz historiju bio trgovačko i kulturno središte, pogotovo u doba Songajskog Carstva. U tome je sličan trans-saharskim trgovačkim gradovima kao što su Timbuktu i Djenne. 
  
Osnovan je oko 7. vijeka pod nazivom *Kawkaw*, a prvi historijski vladar mu je bio Kanda, koji je osnovao dinastiju Za od koje će nastati Songhai Carstvo.  Razvitak grada je potakao dozvolom trgovcima s druge strane Sahare i Berberima da se tamo naseljavaju. Trgovina je dodatno narasla kada se Za Kossoi preobratio na islam godine 1009.

Malijsko carstvo je pokorilo Gao nešto prije gdoine 1300, ali je Ali Golon povratio songajsku vlast. Al-Idrissi, znameniti pisac iz tog perioda, ga opisuje kao "mnogoljudan, neopasan zidom, trgovački i proizvodni grad, koji je imao sve zanate i umjetnosi nužne svojim stanovnicima". 

Pod Alijem Velikim krajem 15. vijeka grad je postao carska prijestolnica, te imao oko 70.000 stanovnika i monrnaricu. Godine 1591. su ga, pak, najvećim dijelom uništili marokanski osvajači.  Grad je ostao malen sve do uspostave francuske vlasti početkom 20. vijeka, kada je proširena luka.

## Sport
U gradu se nalazi stadion *Stade Kassé Keïta*, otvoren za Afrički kup nacija 2002.

## Gradovi-pobratimi 
Gao je zbratimljen s gradom Thionville u Francuskoj i Berkeleyem u američkoj Kaliforniji.

## Reference 
* Prijevod članka na francuskoj Wikipediji.

## Vanjski linkovi 
* http://whc.unesco.org/en/list/1139 Grob Askije, svjetska baština po UNESCO-u

Kategorija:Gradovi u Maliju
Kategorija:Historija Malija
Olimpijska dvorana Zetra

**Olimpijska dvorana "Juan Antonio Samaranch"** Za vrijeme rata u Bosni i Hercegovini 1992. ova dvorana je pogođena projektilima i uništena, ali je 1999. obnovljena inicijativom Međunarodnog olimpijskog komiteta.

Dvorana Zetra je sastavni dio sarajevskog Olimpijskog centra i nalazi se u blizini stadiona "Asim Ferhatović Hase", na kojem je održana ceremonija otvaranja ZOI 1984 a  ceremonija zatvaranja ZOI 1984 održana je  u Zetri.

## Reference 

## Vanjski linkovi 
* http://vault.sportsillustrated.cnn.com/vault/article/magazine/MAG1004835/2/index.htm 
* http://community.seattletimes.nwsource.com/archive/?date=19930805&slug=1714418 
* http://www.nytimes.com/2006/02/05/travel/05web1984.html?_r=1&scp=2&sq=zetra&st=cse&oref=slogin

Kategorija:Sportski objekti u Sarajevu
Kategorija:1983. u arhitekturi
Kategorija:Borilišta na ZOI 1984.
Čerťák

**Čerťák** je skijaška skakaonica u češkom Harrachovu. Poznata je po tome što je jedna od pet letaonica na svijetu, mada su pored nje još tri manje skakaonice.

## Skakaonice 
Smještene su na sjevernoj strani Čertove gore, u blizini granice s Poljskom. Prva skakaonica u Harrachovu sagrađena je 1922, ali na drugoj lokaciji u gradu. Nekoliko godina kasnije to je urađeno i u Čerťáku. Poslije toga je kompleks proširen izgradnjom još triju skakaonica. Letaonica je sagrađena 1979, a otvorena u martu 1980.

Velika skakaonica izgrađena je istovremeno kad i letaonica, a renovirana je 1992. Njena kritična tačka je na 125 m, a veličina 142 m. Službeni rekord iznosi 145,5 m, a postavio ga je Janne Ahonen 12. decembra 2004. u takmičenju u okviru Svjetskog kupa. Neslužbeni rekord (151 m) postavio je Martin Koch 5 dana kasnije u takmičenju za Kontinentalni kup.

Mala (standardna, normalna) skakaonica ima kritičnu tačku na 90, veličina joj je 100, a rekord 102,5 m. Dvije manje skakaonice imaju kritičnu tačku na 70 (rekord 77), odnosno 40 (rekord 43,5 m). Mala skakaonica ima i specijalni tepih za ljetna takmičenja.

Letaonica u Harrachovu rano je stekla glas da je opasna za skakače. Prvih godina skakači su imali jako veliku visinu leta iznad padine, čak i do 12 m. Zbog toga je svaki malo jači nalet vjetra mogao biti fatalan za takmičare i mnogi su zadobili povrede nakon padova. Tokom SP u letovima 1983. ozbiljnije su se povrijedili Steinar Bråten (Norveška), Horst Bulau (Kanada) i Jens Weißflog (Istočna Njemačka). FIS je na kraju zatvorio letaonicu za takmičenja. Radovi na njenoj obnovi trajali su od 1989. do 1992. i letaonica otada ispunjava i održava uvjete koje FIS zahtijeva za takmičenja pod njegovim okriljem.

## Pobjednici 
### Svjetska prvenstva u letovima 
SP 1992. istovremeno se bodovalo i za Svjetski kup, a zbog lošeg vremena održane su samo dvije od četiri planirane serije.  Na SP 2002. i 2014. zbog lošeg vremena održane su samo dvije od četiri planirane serije.

### Svjetski kup 
SP 1992. istovremeno se bodovalo i za Svjetski kup.

## Rekordi 
Razvoj rekorda letaonice Čerťák:

|}

## Reference 
Kategorija:Skijaške letaonice
Kategorija:Skijaške skakaonice u Češkoj
Velika nagrada Kine 2012.

**Velika nagrada Kine 2012.** (službeno poznata kao **"2012 Formula 1 UBS Chinese Grand Prix"**) automobilska je utrka Formule 1 koja se održala 15. aprila 2020. na stazi Shanghai International Circuit u Šangaju, u Kini. Ovo je bila treća utrka u sezoni 2012. i 9. utrka za Veliku nagradu Kine.

Vozač Mercedesa Nico Rosberg ostvario je svoj prvu pol poziciju i osvojio svoj prvu trku u Formuli 1. Drugo mjesto zauzeo je Jenson Button iz McLarena, a treće mjesto osvojio je Lewis Hamilton na drugom McLarenu. Mercedes ostvario prvu pobjedu od 1955.

## Treninzi 
### Prvi trening (petak)
### Drugi trening (petak)
### Treći trening (subota)
## Kvalifikacije (subota)
: Lewis Hamilton – kažnjen za 5 mjesta – zamjena mjenjača.
: Jean-Éric Vergne započeo s boksove jer je napravio promjenu na auto prije utrke.

## Utrka (nedjelja) 
## Rangiranje nakon utrke 
;Vozači

;Konstruktori

* Samo je prvih 5 plasmana uključeno za obje tabele.

## Zanimljivosti 
### Vozači 
* 1. pobjeda i 1. pol-pozicija za Nica Rosberga;
* 1. i jedini najbrži krug za Kamui Kobayashi.

### Konstruktori 
* 10. pobjeda za Mercedes;
* 1. najbrži krug za Sauber.

### Motor 
* 90. pobjeda za Mercedes.

## Reference 
## Vanjski linkovi 
* formula1.com – Rezultati 1. treninga 
* formula1.com – Rezultati 2. treninga 
* formula1.com – Rezultati 3. treninga 
* formula1.com – Rezultati kvalifikacija 
* formula1.com – Rezultati utrke 
* stasf1.com – detalji utrke 

Kategorija:2012. u Kini
Kina
2012
Pravni sistemi u svijetu

mini|desno|300px|Vodeće pravne tradicije u svijetu

**Pravni sistemi** u današnjem svijetu se u najširem smislu grupišu u pravne sisteme temeljene na kontinentalnom (civilnom) pravu, običajnom pravu i vjerskom pravu. Svaka država ima vlastiti pravni sistem koji ima svoje specifičnosti, odnosno kombinira jedan ili sve gore navedene sisteme.

Karakteristika kontinentalnih pravnih sistema je kodifikacija u obliku pisanih zakona i zakonika, a najkarakterističniji su evropski pravni sistemi temeljeni na Corpus Iuris Civilis.

Karakteristika običajnih pravnih sistema jeste temeljenje prava na običajima, odnosno presudama sudova kao presedanima, pa se ti sistemi također temelje na precedentnom pravu. Najkarakterističniji i najrašireniji takav sistem je Common Law ili anglosaksonski pravni sistem.

Vjerski pravni sistemi se temelje na vjerskim doktrinama, a od njih je najpoznatije šerijatsko pravo.

Neki teoretičari kao poseban pravni sistem navode socijalističko pravo, dok ga drugi smještaju u kontinentalne pravne sisteme.

## Vanjski linkovi 
* https://www.cia.gov/library/publications/the-world-factbook/fields/2100.html 
* https://web.archive.org/web/20061106165657/http://www.droitcivil.uottawa.ca/world-legal-systems/eng-monde.php
* http://www.lexisnexis.com/community/international-foreignlaw/


Kategorija:Komparativno pravo
Divlje naselje

mini|desno|200px|Soweto, Južnoafrička republika
**Divlje naselje** je kolokvijalni izraz za svako naselje koje se sastoji od kuća i srodnih građevinskih objekata koji su podignuti na protivpravni način - bilo protivpravnim zauzimanjem tuđeg zemljišta na kome se ti objekti grade, bilo izgradnjom objekata bez potrebnih upravnih dozvola. Za ovo zadnje se ponekad koristi izraz divlja gradnja.

Stanovnici divljih naselja su u pravilu pripadnici najsiromašnijih slojeva nekog društva, koji nemaju finansijska sredstva da sebi osiguraju redovni smještaj. Kuće i drugi objekti u divljim naselja se stoga često grade od najjeftinijeg materijala - karton, plastika, platno - te nisu priključeni na vodovod, kanalizaciju, elektroenergetsku i telefonsku mrežu. Takva se naselja grade bez ikakvog urbanističkog plana, odnosno brige o sigurnosti.

Uslovi života u takvim naseljima su teški - nedostatak higijene njihove stanovnike čini sklonim infekcijama, a međusobna blizina kuća i materijal od kojih su sagrađeni ih čini izuzetno ranjivim na požare, olujne vjetrove, poplave, potrese i druge prirodne katastrofe.

Divlja naselja su također poznata po izuzetno visokim stopama kriminala, narkomanije i drugih oblika društvene patologije.

Divlja naselja su u današnjem svijetu karakteristična za zemlje Trećeg svijeta, a mnoga su nastala u uvjetima nagle urbanizacije kada su mase siromašnog seoskog stanovništva migrirale u gradove, koji ih nisu mogli apsorbirati kroz redovni smještaj. 

Svaka od država ima svoja karakteristična divlja naselja, od kojih su možda najpoznatije favele u Brazilu.
## Primjeri 
* Favela da Rocinha (Rio de Janeiro, Brazil)
* Cité Soleil (Haiti)
* Dharavi (Indija)
* Joe Slovo (Cape Town, JAR)
* Kibera (Nairobi, Kenija)
* Khayelitsha (Cape Town, JAR)

## Vanjski linkovi
* (tekst na engleskom) 
* pokret u JAR 
* krajnje podjele na bogate i siromašne na Deputy-dog.com
* Cities Alliance

Kategorija:Sociologija
Kategorija:Urbanizam
Luis de Góngora

mini|**Luis de Góngora y Argote**
**Luis de Góngora y Argote** (Córdoba, 11. juni 1561. - Córdoba, 24. maja 1627.), španski barokni pjesnik.

U početku je pisao u duhu narodne poezije i usavršio izraz romanci, ali, ubrzo je počeo tražiti novi pjesnički jezik, stvarati vlastitu sintaksu i razrađivati smionu metaforiku, često punu mitološke simbolike, nepristupačnu nedovoljno obrazovanom čitaocu (poeme *Samoće*, *Polifem* i *Galatea*, obje oko 1611.). Smatra se jednim od glavnih predstavnika **kulteranizma** (prema špan. *culto*=učen), pravca što je po njegovim epigonima nazvan i **gongorizam**, i jedan je od najvećih predstavnika hermetičke lirike uopće. Utjecao je i na razvoj evropske poezije 20. vijeka.

## Reference 
## Vanjski linkovi 
* http://sonnets.spanish.sbc.edu/  (Simboli jezika|en)
* https://web.archive.org/web/20071225132612/http://luis.salas.net/indexlg.htm (Simboli jezika|šp)

Kategorija:Španski pisci
Kategorija:Rođeni 1561.
Kategorija:Umrli 1627.
Kategorija:Španski pjesnici
Armin Omerović

**Armin Omerović** rođen je 12.8.1990. god u Brčkom. Završio je opću gimnaziju u Orašju. Primljen je na Akademiju Dramskih Umjestnosti u Tuzli gdje nastavlja svoje školovanje u klasi profesorice Selme Alispahić.

Svoj prvi glumački nastup bilježi sa svojih 8 godina. Prvi veliki filmski projekat dobija sa svojih 13 godina. U filmu „Put lubenica“ režisera Branka Schmidta igra jednu od glavnih uloga, a zatim obilazi velike filmske festivale po svijetu na kojima su i film „Put lubenica“ i Armin nagrađivani. Kao 15 godišnjak dobija svoj drugi veliki glumački projekat koji nosi naziv po njegovom imenu „Armin“. Istinita priča Armina i njegovog oca koja je inspirirala režisera Ognjena Sviličića da napravi jedan od najuspješnijih filmova u Hrvatskoj. Sa filmom „Armin" obilazi svjetske festivale kao što su: Berlinale, Tribeca film festival, Bursafilm festival, Tokio film festival, Palm Springs, Pariz, Sarajevo, Herceg Novi i.t.d, te osvaja nagrade za najboljeg glumca u Bursi, specijalnu nagradu grada Burse za promoviranje BiH, kao i nagradu u Herceg Novom. Zajedno ova dva filma imaju preko 50 svjetskih nagrada. Armin Omerović je dobitnik „Večernjakovog pečata za 2007-2008“ u kategoriji „Uspjeh godine“. Kao 17-godišnjak biva nominiran u Los Angelesu za najboljeg mladog svjetskog glumca.

## Filmografija 
*"Put lubenica", kao Meho
*"Armin"
*"Halimin put"

## Reference 
Kategorija:Bosanskohercegovački glumci
Pierre Corneille

mini|**Pierre Corneille**
**Pierre Corneille** (Rouen, 6. juna 1606. - Pariz, 1. oktobra 1684.), francuski dramski pisac i pjesnik.
Zajedno sa Jeanom Racinom bio je jedan od najvećih francuskih dramskih pisaca iz 17. vijeka. Ujedno je bio i utemeljitelj novog pravca u pisanju francuske drame, istovremeno se ne obazirući na klasične teorije o pisanju drame. Sve njegove pozorišne drame su bile eksperimentalne prirode i bile su zasnovane na različitim temama.
Izučio je pravo i odabrao advokatsko zvanje. Prvim komedijama izazvao je pažnju pozorišne publike. Kardinal Richelieu ga je još dok je bio mladić odabrao da sa još četvoricom autora piše drame po njegovom ukusu i pod njegovim pokroviteljstvom. Međutim, saradnja nije dugo trajala usljed njihovog neslaganja oko tragikomedije Le Cid o srednjovijekovnom španskom ratniku.

Ovom tragikomedijom iz 1636. godine, Pierre Corneille je izazvao skandal kod francuske publike. *Le Cid* je bio prva velika drama francuskog klasicizma i govorio je savremenicima o časti, kultu volje i moralu uzvišenih bića. Zbog profeudalnog antiapsolutističkog karaktera, ovu dramu je osudila Francuska akademija zbog kršenja Trojnog jedinstva. Uzore je tražio među starim Rimljanima, a kasnije je skoro 40 godina pisao kod publike dobro primljene tragedije.

## Djela 
* "Smrt Pompejeva"
* "Lažac"
* "Andromeda"
* "Surena"
* "Cid"

## Reference 
## Vanjski linkovi 
* http://www.monologuearchive.com/c/corneille_pierre.html
* http://www.gutenberg.org/etext/14954 Le Cid
* https://web.archive.org/web/20060114171454/http://www.biblioweb.org/-CORNEILLE-Pierre-.html (fr.)
* Pierre Corneille na Famous People.com
* Pierre Corneille, dramski pisac na Discover France.com

Kategorija:Rođeni 1606.
Kategorija:Umrli 1684.
Kategorija:Francuski pisci
Kategorija:Članovi Francuske akademije
Slingurke

**Slingurke** (*Blenniidae*) su najveća riblja porodica u podredu babica (Blennioidei), a sastoje se od šest grupa s 53 roda i 345 vrsta.

Porodica se sastoji od šest tribusa:
: Salariini – 26 rodova
: Parablenniini – 12 rodova
: Blenniini – 2 roda
: Omobranchini – 7 rodova
: Phenablenniini – 1 rod
: Sabljozubi (Neomophini) – 5 rodova

Više informacija može se naći u popisu rodova slingurki.

## Opis 
Ime slingurke su dobile po svom slinavom tijelu, bez ljuštura, vitkom i izduženom tijelu, jakim čeljustima sa jednim redom češljastih zuba. Glava slingurki je većinom tupasta i ukrašena nekom vrstom izrasline. Raznih su boja, šara i uzoraka. Neke vrste imaju i po nekoliko različitih uzoraka na tijelu. Ove karakteristike ima velika većina slingurki, premda poneke imaju različitosti, kao vrste sa velikim očnjacima ili rod **Meiacanthus** koja ima otrovni ugriz, tj. šuplje očnjake kroz koje ubrizgava otrov.

Većina slingurki se hrani algama i sitnim životinjicama, a postoje neke vrste koje će napasti i druge ribe sa namjerom otkidanja dijelova njihovog tijela.

Većinom žive u moru, a neke vrste se mogu naći i u ušćima rijeka ili čak jezerima. Veličina im je mala, rijetki primjerci narastu do 55 cm, većina je mnogo manja.

Razmnožavanje im je tokom cijele godine, jedan mužjak se pari s više ženki. Kod mnogo vrsta, mužjak čuva jajašca dok se ne izlegu mladi. Jaja su skrivena, vrlo često u rupi mužjaka ili negdje blizu nje.

Najveći dio slingurki živi skriveno da bi izbjegli grabljivce, stapajući se s okolinom ili skrivajući se po rupama i procjepima. Neke vrste mogu pobjeći skačući preko kamenja ili izlaskom van mora. Meiacanthus, već navedeni rod  s otrovnim ugrizom, se njime štiti od predatora, a neke druge vrste slingurki ga izgledom oponašaju, te se tako štite.

Slingurke se ne upotrebljavaju u prehrani, poneke vrste se drže kao akvarijski primjerci.

## Drugi projekti
## Vanjski linkovi 
* https://web.archive.org/web/20070304020333/http://ichtyonb1.mnhn.fr/Summary/FamilySummary.cfm?ID=392


Kategorija:Grgečke
Bogamber

**Bogamber** je bosanskohercegovačka thrash metal grupa. Formirana je u Tuzli 1996. godine.

## Biografija 
Bogamber je formiran 1996 kao interna šala, da bi sljedećih dvadesetak godina prerastao u grupu koja je postala poznata ponajviše po kontroverzama. 
Kroz grupu je prošlo mnogo muzičara, sa dvije konstante - Edin Begović "Suhi" (vokal), i Nedžad Bibić "Nele" (gitara). Teme njihovih pjesama su ismijavanje autoriteta i religije kao vrhovnog autoriteta, ismijavanje šunda, kiča i ljudske gluposti. Svirali su i sa njemačkim velikanom thrash metala Tankardom. Između ostalih također su nastupili i na Sarajevo Metal Festu 2012.

## Članovi 
### Trenutni članovi 
*Edin Begović "Suhi" - vokal 1996-
*Nedžad Bibić "Nele" - gitara 1996-
*Jasko Osmanović - bas-gitara 2014-
*Mirza Muminović - bubnjevi

### Bivši članovi 
*Adnan Hatić 
*Sead Hadžić
*Vahid Pandur
*Bojan Divković
*Nebojša Perić
*Edis Bošnjaković 
*Elvis Trakić

## Diskografija 
* "Devastacija Sakralnog Objekta" (full length, 2003.)
* "Nevjerovanje" (full length, 2007.)

## Vanjski linkovi
*Službena MySpace stranica
*intervju

Kategorija:Bosanskohercegovačke metal grupe
Kategorija:Bosanskohercegovačke thrash metal grupe
Kategorija:Muzičke grupe osnovane 1996.
Kategorija:Muzičke grupe iz Tuzle
Katedrala u Concepciónu (Čile)

desno|mini|250px|Katedrala u Concepciónu
**Katedrala u Concepciónu** (španski: *Catedral de Concepción*) je rimokatolička katedrala u Concepciónu. Sagrađena je na gradu Concepciónu u Čileu. Katedrala je građena 1940-1964. u neoromanskom stilu. Katedrala se odlikuje simetričnošću i arhitektonskih elemenata. Visoka је 22 metara. Sjedište je Concepcióne biskupije.

## Također pogledajte 
* Universidad Católica de la Santísima Concepción (Čile)

## Vanjski linkovi 
* Zvanična stranica  (španski)
* Katedrala u Concepciónu - lokacija i informacije (engleski)

Kategorija:Katedrale u Čileu
Univerzitet umjetnosti u Beogradu

mini|desno|400px|**Univerzitet umjetnosti u Beogradu**
**Univerzitet umjetnosti u Beogradu** osnovan je 1957. godine kao **Umjetnička akademija**, koja predstavlja zajednicu ostalih umjetničkih akademija. 1973. godine dobija današnji naziv i organizaciju - Univerzitet umjetnosti.

## Organizacija univerziteta 
Univerzitet umjetnosti u Beogradu objedinjuje četiri umjetnička fakulteta:

* **Fakultet muzičke umjetnosti** je osnovan 1937. godine kao Muzička akademija.
* **Fakultet likovnih umjetnosti** je osnovan 1937. godine kao Akademija likovnih umjetnosti. Fakultet ima tri odsjeka: skulptura, slikarstvo i grafika.
* **Fakultet dramskih umjetnosti** je osnovan 1948. godine kao Akademija za pozorišnu umjetnost.
* **Fakultet primjenjenih umjetnosti** je osnovan 1948. godine kao Akademija primjenjenih umjetnosti.

## Također pogledajte 
Bosanskohercegovački umjetnici koji su se školovali na Akademiji likovnih umjetnosti u Beogradu (Fakultet likovnih umjetnosti):
* Radovan Kragulj (1953-60)
* Affan Ramić (1957)
* Memnuna Vila Bogdanić (1960)
* Halil Tikveša (1962)
* Emir Dragulj (1963)
* Safet Zec (1972)
* Salim Obralić (1974)

## Reference 
## Vanjski linkovi 
* Univerzitet umjetnosti u Beogradu
* Fakultet likovnih umjetnosti, Univerziteta u Beogradu

Kategorija:Umjetnost u Srbiji
Kategorija:Univerziteti u Srbiji
Kategorija:Obrazovne institucije osnovane 1957.
Kazimir Maljevič

**Kazimir Severinovič Maljevič** (ruski: Казимир Северинович Малевич; 23. februar 1879. - 15. maj 1935.) bio je ruski slikar i teoretičar umjetnosti čiji je pionirski rad duboko utjecao na razvoj apstraktne umjetnosti 20. stoljeća. Svojim konceptom suprematizma je nastojao razviti oblik izražavanja koji se odmakao dalje od svijeta prirodnih oblika (objektivnosti) i predmeta kako bi pristupio "nadmoći čistog osjećaja" i duhovnost. Maljevič se smatra dijelom ukrajinske avangarde zajedno sa Aleksandrom Arhipenkom, Vladimirom Tatlinom, Sonjom Delone, Aleksandrom Ekster i Davidom Burljukom.

Maljevič je slikao u različitim stilovima asimilirajući pokrete impresionizma, simbolizma, fovizma i kubizma. Pojednostavljujući svoj stil razvio je ključna djela koja se sastoje od čistih geometrijskih oblika i njihovih međusobnih odnosa. Nakon Oktobarske revolucije 1917. godine, Trocki je ohrabrio avangardne pokrete suprematizam i konstruktivizam. Od 1928. do 1930. godine predavao je na Kijevskom umjetničkom institutu sa Aleksandrom Bogomazovom, Viktorom Palmovom i Vladimirom Tatlinom. Početak represije protiv inteligencije prisilio je Maljeviča da se vrati u Sankt Peterburg. Tokom vladavine Josifa Staljina bio je zatvoren na dva meseca zbog sumnji koje je izazvao svojim putovanjem u Poljsku i Njemačku. Prisiljen je da napusti apstrakciju pa je slikao u reprezentativnom stilu. Njegova umjetnost je utjecala na savremenike poput Lazara Lisickog, Ljubov Popovu i Aleksandra Rodčenka, kao i na generacije kasnijih apstraktnih umjetnika poput Adolfa Reinhardta. Tokom devedesetih godina prošlog vijeka njegovi nasljednici su osporavali tvrdnje o vlasništvu muzeja nad mnogim njegovim djelima.

## Galerija 

Datoteka:Bureau and Room, by Kazimir Malevich.jpg|*Biro i soba*, 1913., ulje na platnu
Datoteka:Malevich.black-square.jpg|*Crni kvadrat*, 1915., ulje na platnu
Datoteka:Malevich-Suprematism.jpg|*Suprematizam*, 1915., ulje na platnu
Datoteka:White on White (Malevich, 1918).png|*Bijelo na bijelom*, 1918., ulje na platnu, Muzej moderne umjetnosti (New York)
Datoteka:Malevich's Portrait of a Woman.jpg|*Portret žene*, 1930., ulje na platnu
Datoteka:Автопортрет. Художник. 1933. ГРМ.png|*Autoportret*, 1933., ulje na platnu

## Također pogledajte 
* Suprematizam

## Vanjski linkovi 
* All Paintings of Kazimir Malevich  

Kategorija:Ruski slikari
Kategorija:Rođeni 1879.
Kategorija:Umrli 1935.
Kategorija:Biografije, Kijev
Kategorija:Futuristički slikari
Suprematizam

**Suprematizam** (ruski: **супрематизм**) je umjetnički avangardistički pokret nastao 1913. u Rusiji čiji je osnivač Kazimir Maljevič.

Ovim pojmom Kazimir Maljevič označava svoju teoriju *čiste bezpredmetnosti* u umjetnosti, fokusiranjem samo na čiste geometrijske forme (kvadrat, krug, trokut).

image:Malevich.black-square.jpg|Kazimir Maljevič, *Crni kvadrat*, 1915.
image:Black circle.jpg|Kazimir Maljevič, *Crni krug*, 1915.
image:White on White (Malevich, 1918).png|Kazimir Maljevič, *Bijelo na bijelom*, 1918.

## Reference 
## Vanjski linkovi 
* History of Art  

Kategorija:Slikarstvo
Kategorija:Umjetnički pravci
Kategorija:Umjetnost Zapada